# LĪGUMS

**par individuālu pakalpojumu dzemdībās**

VSIA **“Paula Stradiņa Klīniskā universitātes slimnīca”,** reģ.Nr. LV40003457109, kuras vārdā uz pilnvarojuma pamata rīkojas

 *(amats,**vārds,uzvārds)*,

turpmāk tekstā – Slimnīca, no vienas puses, un

**Paciente** (*vārds,uzvārds)*,

personas kods

dzīvojoša

e-pasts

tālrunis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**vai** Pacientes likumiskais pārstāvis/ve (vecāki, aizgādņi, aizbildņi)

 (*vārds,uzvārds)*

personas kods

dzīvojošs

e-pasts

tālrunis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pārstāvniecību apliecinošs dokuments, numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

turpmāk līgumā – **Paciente**,

**maksātājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** personas kods: \_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_,

vārds, uzvārds

turpmāk līgumā - **Maksātājs**,

noslēdz šādu līgumu par individuālu dzemdību pakalpojumu sniegšanu un saņemšanu, turpmāk - Līgums:

# Līguma priekšmets

1. Slimnīcas sniegtais maksas pakalpojums – konkrētas ārstniecības personas nodrošinātā individuālā aprūpe dzemdībās, turpmāk Līgumā – Individuālais pakalpojums dzemdībās.
2. Individuālu pakalpojumu dzemdībās jebkurā diennakts laikā, atbilstoši Pacientes individuālajām vajadzībām, nodrošina Pacientes personīgi izvēlēta kvalificēta un sertificēta Slimnīcas ārstniecības persona. Pacientes izvēlētā ārstniecības persona Individuālo pakalpojumu dzemdībās sniedz, atbilstoši nepieciešamībai, t.sk. arī savā no darba brīvajā laikā. Ja, atbilstoši Pacientes individuālajām vajadzībām, Pacientes izvēlētās ārstniecības personas pakalpojumi Pacientei nepieciešamajā laikā nav pieejami, Pacientei ir tiesības izvēlēties citu ārstniecības personu vai arī izbeigt Līgumu. Slimnīcas pienākums ir piedāvāt citas ārstniecības personas Individuālo pakalpojumu dzemdībās vai izbeigt Līgumu.
3. Paciente izvēlas un Individuālo pakalpojumu dzemdībās viņai nodrošina ārstniecības persona:

[ ]  ārsts-dzemdību speciālists \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds uzvārds)

saskaņā ar Slimnīcas maksas pakalpojumu cenrādi – 900,00 eiro (deviņi simti eiro 00 centi)

[ ]  vecmāte \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds uzvārds)

saskaņā ar Slimnīcas maksas pakalpojumu cenrādi – 700,00 eiro (septiņi simti eiro 00 centi)

[ ]  ķeizargrieziena operācija pēc pacientes pieprasījuma– operējošais ārsts-dzemdību speciālists

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds uzvārds)

saskaņā ar Slimnīcas maksas pakalpojumu cenrādi – 5700,00 eiro (pieci tūkstoši septiņi simti eiro 00 centi)

# Pacientes tiesības un pienākumi

1. Paciente apņemas:
	1. izvērtēt un saskaņot izvēlētās ārstniecības personas piedāvāto pakalpojuma sniegšanas plānu;
	2. ierodoties Slimnīcā, uzrādīt šo Līgumu un apliecinājumu par pakalpojuma apmaksu;
	3. ievērot visus ar Individuālā pakalpojuma līguma saistītos ārstniecības personu norādījumus, kā arī ievērot Slimnīcas Iekšējās kārtības noteikumus;
	4. informēt izvēlēto ārstniecības personu par būtiskajiem ar Līguma izpildi saistītajiem jautājumiem;
	5. sākoties regulārai dzemdību darbībai, noplūstot augļūdeņiem vai citu, ar dzemdību palīdzības nepieciešamību saistītu neskaidrību gadījumā, nekavējoties paziņot izvēlētajai ārstniecības personai;
	6. samaksāt par Individuālo pakalpojumu dzemdībās un citiem saņemtajiem maksas pakalpojumiem Līgumā noteiktajā kārtībā un apjomā pirms pakalpojumu saņemšanas.
2. Pacientei ir tiesības:
	1. telefoniski vai klātienē kontaktēt ar izvēlēto ārstniecības personu, lai atpazītu dzemdību sākšanās brīdi un laiku, kad jādodas uz Slimnīcu;
	2. saņemt izvēlētās ārstniecības personas individuālu uzmanību un profesionālo darbību no brīža, kad Paciente iestājas stacionārā dzemdībās vai pirms ķeizargrieziena operācijas, un līdz 2 stundām pēc vaginālām vai operatīvām dzemdībām;
	3. izvēlēties citu ārstniecības personu vai izbeigt šo Līgumu līdz dzemdību sākumam, par to informējot izvēlēto ārstniecības personu.

# Slimnīcas tiesības un pienākumi

1. Slimnīca apņemas:
	1. nodrošināt Pacientei viņas izvēlētu individuālu ārstniecības personas pakalpojumu dzemdībās;
	2. izskaidrot Pacientei pakalpojuma sniegšanas plānu, norisi un prognozi;
	3. informēt par valsts apmaksātās medicīniskās palīdzības apjomu grūtniecēm, dzemdētājām, sievietēm pēcdzemdību periodā un jaundzimušajiem;
	4. informēt par Slimnīcas sniegto maksas pakalpojumu apjomu, to saņemšanas kārtību un pakalpojumu cenām;
	5. neizpaust konfidenciālās ziņas par Pacientes un jaundzimušā medicīnisko aprūpi, kā arī ziņas, ko ārstniecības personas ārstniecības procesā ieguvušas par Pacientes un viņas tuvinieku privāto dzīvi.
2. Slimnīcai ir tiesības:
	1. Pacientes interesēs liegt tuviniekam piedalīties ģimenes dzemdībās;
	2. izraidīt tuvinieku no dzemdību zāles, ja ārstniecības persona to uzskata par nepieciešamu kvalitatīva individuālā pakalpojuma dzemdībās nodrošināšanai;
	3. atteikties pieņemt atbildīgā glabāšanā Pacientei līdzi esošās materiālās vērtības;
	4. izbeigt Līgumu līdz dzemdību sākumam, par to savlaicīgi informējot Pacienti.

# Norēķinu kārtība

1. Maksājumus saskaņā ar Līgumu un Slimnīcas maksas pakalpojumu cenrādi **veic pirms pakalpojuma saņemšanas**:
	1. Paciente (vārds uzvārds);
	2. Maksātājs (vārds uzvārds).
2. Ja individuālais dzemdību pakalpojums nav sniegts vai Līgums ir izbeigts pirms dzemdībām, Līgumā noteiktā samaksa netiek iekasēta un tiek atmaksāta veiktā priekšapmaksa, pamatojoties uz Pacientes iesniegumu.
3. Maksājumi tiek veikti skaidrā naudā vai ar maksājumu kartēm Slimnīcas kasē, vai ar pārskaitījumu uz Slimnīcas norēķinu kontu bankā. **Veicot maksājumu ir jānorāda rēķina numurs.**

# Vispārīgie noteikumi

1. Līgums tiek noslēgts pirms Pacientes stacionēšanās Slimnīcā.
2. Līgums stājas spēkā tā parakstīšanas dienā un darbojas līdz pušu saistību izpildei pilnā apjomā.
3. Līgumu var grozīt, pusēm rakstiski vienojoties.
4. Līgums tiek slēgts papildus normatīvajos aktos paredzētajiem valsts apmaksātajiem medicīniskās aprūpes pakalpojumiem grūtniecēm, dzemdētājām un sievietēm pēcdzemdību periodā, par ko ar Pacienti Slimnīca noslēdz Pacientes aprūpes līgumu, kurā noteikta valsts apmaksāto medicīnisko aprūpes pakalpojumu sniegšanas kārtība, nosacījumi dzemdību palīdzībā, dzemdībās un pēcdzemdību periodā**.**
5. Paciente ir informēta, ka Slimnīca veic Pacienta datu apstrādi, tajā skaitā, bet ne tikai elektroniski reģistrē, apstrādā un pārraida Pacienta personas datus trešajām personām un veic citas darbības veselības aprūpes pakalpojumu administrēšanai, sociālo pakalpojumu un sociālās palīdzības administrēšanai, kā arī sniedz medicīnisko informāciju par Pacienta ārstēšanos Slimnīcā (t.sk. pacienta medicīnisko vēsturi) Pacienta apdrošinātājam apdrošināšanas gadījuma noskaidrošanai.
6. Visi strīdi, kas Līguma izpildes gaitā izcēlušies starp pusēm, izskatāmi pārrunu ceļā. Ja izlīgums netiek panākts 30 (trīsdesmit) dienu laikā, tad strīds risināms normatīvajos aktos noteiktajā kārtībā saskaņā ar Latvijas Republikā spēkā esošajiem normatīvajiem aktiem.
7. Līgums ir noformēts uz 3 (divām) lapām latviešu valodā 2 (divos) eksemplāros, no kuriem viens eksemplārs atrodas Slimnīcā, otrs pie Pacientes. Abiem Līguma eksemplāriem ir vienāds juridiskais spēks.

|  |  |  |
| --- | --- | --- |
| **Paciente**(vai viņas likumiskais pārstāvis) |  | **VSIA “Paula Stradiņa Klīniskā universitātes slimnīca”** |
|  |  |  |
| (vārds, uzvārds, paraksts) |  | (pilnvarotās ārstniecības personas paraksts, atšifrējums) |

202\_\_. \_\_\_\_\_. 202\_\_. \_\_\_\_\_.

*Apliecinu, ka man sniegta pilnīga un saprotama informācija par izvēlēto maksas pakalpojumu, man ir izskaidrota iespēja saņemt valsts apmaksāto dzemdību palīdzību.*

*Maksātājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

(vārds, uzvārds, paraksts)

202\_\_. \_\_\_\_\_. \_\_\_\_\_\_\_\_\_\_\_\_\_\_\_\_\_\_\_\_\_